Το κλάμα βγήκε απ' τον παράδεισο

Το κλάμα βγήκε απ' τον παράδεισο είναι κωμική ταινία του ελληνικού κινηματογράφου, παραγωγής 2001 των Μιχάλη Ρέππα-Θανάση Παπαθανασίου.

Πλοκή
Πρόκειται για παρωδία, που διακωμωδεί με γλυκιά και νοσταλγική διάθεση όλο το φάσμα του παλιού ελληνικού κινηματογράφου της δεκαετίας του 1960 και κυρίως τις εμπορικές ταινίες της Φίνος Φιλμ. Στην ταινία συνυπάρχουν η κωμωδία, η περιπέτεια, το μελό, το μιούζικαλ, το βουκολικό δράμα, αλλά και οι σκηνές εποχής (κατοχική περίοδος), όλα μέσα από μία κωμική και σατιρική αντίληψη.

Βασικός άξονας του σεναρίου είναι η σύγκρουση δύο οικογενειών, της οικογένειας Μπισμπίκη που είναι φτωχή αλλά έντιμη και καλόκαρδη, και της οικογένειας Δελαφράγκα, που είναι πανίσχυρη και βαθύπλουτη, αλλά και εντελώς ανήθικη (αρχηγός της οποίας είναι ο σατανικός και ανελέητος Βύρων Δελαφράγκας). Αναπτύσσεται μια σειρά από στερεότυπους χαρακτήρες και καταστάσεις που κυριάρχησαν στην χρυσή εποχή του παλιού ελληνικού κινηματογράφου. Τα μέλη των δύο οικογενειών αν και βρίσκονταν σε διαρκή σύγκρουση, αποδείχθηκε ότι έκρυβαν κι από ένα μυστικό, η αποκάλυψη του οποίου γίνεται με τον συνηθισμένο τρόπο των ταινιών της δεκαετίας του 1960, δηλαδή τον γάμο.

Η Λαυρεντία Μπισμπίκη (Άννα Παναγιωτοπούλου) παντρεύει την κόρη της την Μάρθα (Μαρία Καβογιάννη) με τον Γιακουμή (Μιχάλη Ρέππα) όμως η Τζέλα Δελαφράνγκα (Μίρκα Παπακωνσταντίνου) ερωτεύεται τον Γιακουμή στο τραπέζι του γάμου του και τον καλεί σπίτι. Και τότε αρχίζει η σύγκρουση των δύο οικογενειών. Η Λαυρεντία έχει έναν γιο που δουλεύει στο πλοίο της Τζέλας.

Διανομή
ΠΡΩΤΑΓΩΝΙΣΤΟΥΝ

 Άννα Παναγιωτοπούλου (Λαυρεντία Μπισμπίκη)
 Μίρκα Παπακωνσταντίνου (Τζέλα Δελαφράγκα)
 Τάσος Χαλκιάς (Στέφανος Μπάρας)
 Μαρία Καβογιάννη (Μάρθα Μπισμπίκη)
 Τζόυς Ευείδη (Τζένη Δελαφράγκα)
 Μιχάλης Ρέππας (Γιακουμής)

ΣΥΜΜΕΤΕΧΟΥΝ

 Μίνα Αδαμάκη (Μπήλιω)
 Αλέξανδρος Αντωνόπουλος (Λιάκος)
 Χρήστος Βαλαβανίδης (Χάινριχ φον Σνίτσελ)
 Χάρης Γρηγορόπουλος (Αρίστος Μπισμπίκης)
 Χρήστος Ευθυμίου (αδελφός Σύρμως)
 Τρύφων Καρατζάς (Βύρων Δελαφράγκας)
 Κρατερός Κατσούλης (γιατρός), 
 Αντώνης Καφετζόπουλος (σύνδεσμος)
 Άννα Κυριακού (Θέκλα Μπάρα)
 Ελισάβετ Κωνσταντινίδου (Παναγιώτα)
 Μαρία Λεκάκη (Γαλανόλευκη)
 Δημήτρης Πιατάς (Κίτσος Βάρδουλας)
 Σοφία Φιλιππίδου (Σύρμω)
 Μίμης Χρυσομάλλης (Παρνασσός)
 Ντίνος Αυγουστίδης (αξιωματικός Ναυτικού)
 Αστέριος Γεράνης
 Μπάμπης Γιωτόπουλος (πατέρας Σύρμως)
 Βάσω Γουλιελμάκη (Βάσω)
 Γιάννης Ζουγανέλης (Κάβουρας)
 Ζωή Κατσάτου
 Ανέστης Κατούντης
 Κώστας Κόκλας (Γερμανός στρατιώτης)
 Βλαδίμηρος Κυριακίδης (Γερμανός στρατιώτης)
 Καίτη Κωνσταντίνου (φίλη Τζένης)
 Ρένια Λουιζίδου (καλεσμένη πάρτι)
 Νένα Μεντή (καλεσμένη πάρτι)
 Αριέττα Μουτούση (φίλη Τζένης)
 Φωτεινή Μπαξεβάνη (χωριατοπούλα)
 Θοδωρής Μπογιατζής (Γέρακας)
 Δημήτρης Ντάσκας
 Βασίλης Παλαιολόγος
 Γιώργος Παρτσαλάκης (στρατηγός)
 Σπύρος Πούλης (Ταΰγετος)
 Στήβρος Σιμαρδάνης (Ντένης)
 Πάνος Σταθακόπουλος (Έκτορας)
 Μαίρη Σταυρακέλη (Ζαμπέτα)
 Θόδωρος Συριώτης (δικαστής)
 Χριστίνα Τσάφου (χωριατοπούλα)
 Μαρία Φιλίππου (χωριατοπούλα)
 Τάκης Χρυσικάκος (εισαγγελέας)
 Φώτης Γεωργίδης
 Μαρία Τρικαλιώτη
 Βασιλική Αγιαννοπούλου
 Μαρία Μητροπούλου
 Θανάσης Καραγιαννιώτης
 Γιώργος Μιχαλιτσιάνος
 Γιάννα Παπαγεωργίου
 Νίκος Μουτσινάς (οργανοπαίχτης)
 Πατρίκιος Κωστής
 Γιώργος Μακρής
 Στέλιος Ψαρουδάκης
 Δημήτρης Αϊβαλιώτης
 Ευάγγελος Πετρόπουλος
 Αίγλη Κοντονίκου
ΤΡΑΓΟΥΔΟΥΝ

 Μαρία Δημητριάδη
 Λάμπης Λιβιεράτος

ΧΟΡΕΥΟΥΝ

Θανάσης Γιαννακόπουλος, Alex Nikisakov, Ανδρέας Manchurov, Irina Mansurova, Νίκος Ανδρικόπουλος, Αφροδίτη Ανδρουλάκη, Niki Dee, Ροδούλα Δόβρη, Γιάννης Επισκόπου, Εβαλδάς, Ιακωβίνα Γκάτσου, Sergei Grichenko, Άννυ Χατζηφωτίου, Γιάννης Καρούνης, Δημήτρης Κεσερίδης, Ιουλία Κουρτέλη, Παύλος Κουρτίδης , Μαρία Λάινα, Ευγενία Λεβέν, Φωτεινή Λέκκα, Μαριάννα Λουκάκη, Ανδρόνικος Πολυδόρου, Αθανασία Πουπουζή, Ρομίνα Ιουλιέτα Μαροπούλου, Χάρης Σάββας, Πέννυ Σκλαβούνου, Κατερίνα Σπέρτου, Έλενα Θεοδώρου, Τίμος Ζέχας, Κλαίρη Vilkova

Παραγωγή
Πρόκειται για μία από τις ακριβότερες παραγωγές του ελληνικού κινηματογράφου, καθώς κόστισε 450 εκατομμύρια δραχμές. Τα γυρίσματά της έγιναν εντός Αθηνών (Πλάκα, Βουλιαγμένη, Κηφισιά), αλλά και εκτός (Μύκονος, Πήλιο, Πάπιγκο Ιωαννίνων, Μαραθώνας, Λαύριο, Δερβενοχώρια) και διήρκεσαν 15 εβδομάδες. Συμμετείχαν περισσότεροι από 30 ηθοποιοί, 50 χορευτές και 1.300 κομπάρσοι, ενώ ετοιμάστηκαν 250 γυναικεία και 150 ανδρικά κοστούμια υψηλής ραπτικής, 200 κοστούμια για δεύτερους ρόλους, 1.100 στολές για κομπάρσους και 90 περούκες.

Κάστινγκ
Πρωταγωνίστησαν ακόμα οι Σοφία Φιλιππίδου (Σύρμω), Άννα Κυριακού (Θέκλα Μπάρα), Μίνα Αδαμάκη (Μπήλιω), Αλέξανδρος Αντωνόπουλος (Λιάκος), Χρήστος Βαλαβανίδης (Χάινριχ φον Σνίτσελ), Δημήτρης Πιατάς (Κίτσος Βάρδουλας), Μίμης Χρυσομάλλης (Φρίξος), Μαίρη Σταυρακέλη (Ζαμπέτα), Χρήστος Σιμαρδάνης, Μαρία Λεκάκη (γαλανόλευκη) και άλλοι. 

Στην ταινία εμφανίστηκε επίσης και μια πλειάδα γνωστών και καταξιωμένων Ελλήνων ηθοποιών σε δεύτερους ρόλους, με σκηνές λίγων λεπτών ή ακόμα και δευτερολέπτων (ανάμεσά τους οι Τάκης Χρυσικάκος, Ρένια Λουιζίδου, Νένα Μεντή, Κώστας Ευριπιώτης, Γιάννης Ζουγανέλης, Αριέττα Μουτούση, Ντίνος Αυγουστίδης, Κώστας Κόκλας, Αντώνης Καφετζόπουλος, Βλαδίμηρος Κυριακίδης, Καίτη Κωνσταντίνου, Γιώργος Παρτσαλάκης κλπ.)

Η μουσική και οι στίχοι των τραγουδιών ήταν της Αφροδίτης Μάνου, οι χορογραφίες του Φωκά Ευαγγελινού και τραγούδησαν οι Μαρία Δημητριάδη, Λάμπης Λιβιεράτος και Τζίνη Παπαδοπούλου. Στην ταινία ακούγονται επίσης δύο τραγούδια της Μαρλεν Ντίντριχ τα "Ich bin die fesche Lola"  και "Johnny, wenn du Geburtstag hast" που ερμηνεύει η Άννα Παναγιωτοπούλου.

Συμμετοχές 
Η ταινία προβλήθηκε στο διαγωνιστικό τμήμα του 42ου φεστιβάλ Θεσσαλονίκης το 2001.

Παραπομπές

Πηγές
 CineNews.gr: Το κλάμα βγήκε απ' τον παράδεισο
 

Ελληνικές ταινίες
Ταινίες του 2001
Ελληνικές κωμικές ταινίες
Ελληνόφωνες ταινίες
Ελληνικές μουσικές κωμικές ταινίες
Ταινίες γυρισμένες στην Ελλάδα
Ελληνικές σατιρικές ταινίες